**Ministru kabineta noteikumu projekta „Grozījumi Ministru kabineta 2014.gada 5.augusta noteikumos Nr.433 „Mediatoru sertifikācijas un atestācijas kārtība” sākotnējās ietekmes novērtējuma ziņojums (anotācija)**

|  |  |  |
| --- | --- | --- |
| **I. Tiesību akta projekta izstrādes nepieciešamība** | | |
| 1. | Pamatojums | Tieslietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Izvērtējot pirmā mediatoru sertifikācijas eksāmena norises gaitu, secināms, ka nepieciešams izstrādāt grozījumus Ministru kabineta 2014.gada 5.augusta noteikumos Nr.433 „Mediatoru sertifikācijas un atestācijas kārtība” (turpmāk – Ministru kabineta noteikumi Nr.433), lai precizētu un pilnveidotu mediatoru sertifikācijas un atestācijas komisijas darbības kārtību un kompetenci, mediatora sertifikācijas pārbaudījuma saturu, mediatora sertifikācijas pārbaudījuma norises un vērtēšanas kārtību, kā arī atestācijas pārbaudījuma kārtību.  Lai norma netiktu dažādi interpretēta Ministru kabineta noteikumu projekta „Grozījumi Ministru kabineta 2014.gada 5.augusta noteikumos Nr.433 „Mediatoru sertifikācijas un atestācijas kārtība” (turpmāk – noteikumu projekts) 1.1.apakšpunkts paredz, ka sertifikācijas un atestācijas komisijas sekretāra pienākumus pildīs Sertificētu mediatoru padomes (turpmāk – padome) norīkota persona, kura nav komisijas loceklis.  Noteikumu projekta 1.2.apakšpunkts paredz precizēt kārtību, kādā pieejama informācija, kas saistīta ar kandidātu un sertificētu mediatoru novērtēšanas procesu, proti, šobrīd spēkā esošā kārtība paredz, ka tiesības iepazīties ar informāciju, kas saistīta ar kandidātu un sertificētu mediatoru novērtēšanas procesu, piešķir komisijas priekšsēdētājs ar rakstisku atļauju, ievērojot [Informācijas atklātības likumā](http://likumi.lv/ta/id/50601-informacijas-atklatibas-likums) noteikto kārtību. Noteikumu projekts paredz, ka tiesības iepazīties ar informāciju, kas saistīta ar kandidātu un sertificētu mediatoru novērtēšanas procesu, pēc pārbaudījuma materiālu saņemšanas piešķirs padomes priekšsēdētājs. Līdz ar to normā arī vienlaikus tiek skaidri paredzēts atskaites brīdis, no kura tiek piešķirtas tiesības iepazīties ar kandidātu un sertificētu mediatoru novērtēšanas procesu.  Lai nodrošinātu, ka visi ar sertifikācijas vai atestācijas pārbaudījumu saistītie materiāli tiktu pievienoti mediatoru sertifikācijas un atestācijas komisijas sēdes protokolam, noteikumu projekta 1.3.apakšpunkts paredz, ka protokolam pievieno komisijas locekļu aizpildītās mediatora sertifikācijas pārbaudījuma otrās daļas vērtējuma lapas, mediatora sertifikācijas pārbaudījuma trešās daļas vērtējuma lapas un eksāmena biļešu variantus.  Ņemot vērā to, ka Ministru kabineta noteikumos Nr.433 nebija noteikts termiņš, kādā sertifikācijas un atestācijas komisijas priekšsēdētājs pēc sertifikācijas vai atestācijas pārbaudījuma beigām nodod sēdes protokolu un tā pielikumus padomei, noteikumu projekta 1.4.apakšpunkts noteic termiņu, kādā mediatoru sertifikācijas un atestācijas komisijas priekšsēdētājam pēc sertifikācijas vai atestācijas pārbaudījuma beigām jānodod padomei sēdes protokols un tā pielikumi.  Lai novērstu normas dažādu interpretāciju, noteikumu projekta 1.5.apakšpunkts precizē jomas, kādās pārbaudāmas kandidāta zināšanas un prasmes.  Noteikumu projekta 1.6.apakšpunkts paredz no 2016.gada 1.janvāra palielināt minimālo mediatora profesijas apmācībai nepieciešamo stundu apmēru, proti, kandidātam pienākumu iesniegt apliecinājumu par mediatora apmācības kursa apguvi ne mazāk kā 100 akadēmisko stundu apmērā. Šāda nepieciešamība palielināt minimālo mediatora profesijas apmācībai nepieciešamo stundu apmēru tika konstatēta pēc pirmā mediatoru sertifikācijas eksāmena, proti, pirmo mediatora eksāmenu no 106 personām, kas bija pieteikušās, nokārtoja un sertifikātu saņēma 24 personas. Eksāmena norises gaita un rezultāti liecina, ka lielai daļai to personu, kuras mediatoru apmācību kursos bija apguvušas mazāk nekā 100 akadēmiskās stundas, teorētisko un praktisko zināšanu līmenis nebija pietiekams, lai nokārtotu sertifikācijas pārbaudījumu. Ņemot vērā to, ka mediācija ir konfliktu risināšanas process, personas, kuras vēlas iegūt mediatora sertifikātu, zināšanām ir jāatspoguļojas praksē. Saskaņā ar mediatoru sertifikācijas pārbaudījuma rezultātiem, pārbaudījuma pirmo un otro daļu (testu un teorijas jautājumus) nokārtoja  42,45%, savukārt praktisko daļu nokārtoja tikai 22,64%. Līdz ar to, lai kļūtu par sertificētu mediatoru, kas arī bija nosacījums sertificēto mediatoru institūta ieviešanai tiesu vajadzībām, proti, nokārtotu sertifikācijas pārbaudījumu, ir nepieciešams teorijas un prakses sabalansētība un pietiekošs praktiskās daļas apjoms. Tādējādi ir nepieciešams palielināt apmācību stundu skaitu.  Ņemot vērā to, ka saskaņā ar Mediācijas likuma 19.panta pirmās daļas 2.punktu par sertificētu mediatoru var būt persona, kura ir ar nevainojamu reputāciju, noteikumu projekta 1.7.apakšpunkts paredz, ka personai, kura vēlas kļūt par sertificētu mediatoru sertifikācijas pārbaudījuma pieteikumam jāpievieno rakstisks apliecinājuma, ka kandidāts atbilst Mediācijas likuma 19.panta pirmās daļas 2.punktā kandidātam izvirzītajai prasībai, proti, kandidātam ir nevainojama reputācija.  Lai novērstu, ka norma tiek dažādi interpretēta, noteikumu projekta 1.8.apakšpunkts precizē sertifikācijas pārbaudījuma trešās daļas aprakstu, paredzot, ka trešajā daļā izspēlē mediācijas vadīšanu biļetē aprakstītā konkrētā konfliktsituācijā, sākot no biļetē norādītās mediācijas procesa fāzes.  Ņemot vērā to, ka noteikumu projekts paredz, ka mediatora sertifikācijas pārbaudījuma otrajai un trešajai daļai ir atsevišķa vērtējuma lapa, noteikumu projekta 1.9.apakšpunktā tiek precizēts 1.pielikuma nosaukums, proti, mediatora sertifikācijas pārbaudījuma otrās daļas vērtējuma lapa.  Noteikumu projekta 1.10. un 1.12.apakšpunkts precizē sertifikācijas pārbaudījuma vidējo vērtējumu, proti, paredzot, ka, pārbaudījuma otrā un trešā daļa ir nokārtota, ja kandidāts ir saņēmis vidējo vērtējumu vismaz septiņas balles, tādējādi, palielinot eksāmena nokārtošanas slieksni, lai padome, kas pieņem lēmumu par sertifikāta izsniegšanu tiem kandidātiem, kas nokārtojuši sertifikācijas pārbaudījumu, ņemot vērā pārbaudījuma rezultātus, būtu pārliecināta, ka sertificēts mediators ir apguvis sertificēta mediatora profesionālajā darbībā nepieciešamos normatīvos aktus, ētikas normas, mediācijas vadīšanas principus un metodes, kā arī spēj iegūtās zināšanas un prasmes lietot, lai nodrošinātu mediācijas procesa kvalitāti.  Ņemot vērā to, ka noteikumu projekta 1.8.apakšpunkts precizē sertifikācijas pārbaudījuma trešās daļas aprakstu, tiek veikti arī redakcionāli precizējumi, ko paredz noteikumu projekta 1.11.apakšpunkts.  Ņemot vērā to, ka norma nesatur norādes par laiku, kad kandidātam tiks paziņoti sertifikācijas pārbaudījuma trešās daļas rezultāti, noteikumu projekta 1.11.apakšpunkts paredz, ka pēc sertifikācijas pārbaudījuma trešās daļas pasludinot pārtraukumu, komisijas priekšsēdētājs informē kandidātus par sertifikācijas pārbaudījuma trešās daļas rezultātu paziņošanas laiku. Vienlaikus minētajā normā tiek veikts redakcionāls precizējums, proti, precizēts pielikuma nosaukums un numurs.  Ņemot vērā to, ka noteikumu projekts neparedz sertifikācijas pārbaudījuma vidējā vērtējuma noteikšanu, noteikumu projekta 1.13.apakšpunkts paredz svītrot normu, kas noteica, ka pēc tam, kad sertifikācijas pārbaudījuma trešās daļas rezultāti ierakstīti protokolā un paziņoti kandidātiem, tiek izsludināts pārtraukums sertifikācijas pārbaudījuma vidējā vērtējuma noteikšanai.  Noteikumu projekta 1.14.apakšpunkts svītro normu, kas paredz, ka pēc sertifikācijas pārbaudījuma otrās un trešās daļas darbu novērtēšanas komisijas sekretārs apkopo minēto sertifikācijas pārbaudījuma daļu vērtējumu lapās ierakstītos rezultātus, līdz ar to arī svītrojot 3.pielikumu, kas noteica kandidāta vidējo vērtējumu mediatoru sertifikācijas pārbaudījumā (noteikumu projekta 1.20.apakšpunkts).  Lai norma būtu skaidri uztverama un netiktu dažādi interpretēta, noteikumu projekta 1.15.apakšpunkts paredz, ka mediatoru sertifikācijas un atestācijas komisijas priekš­sē­dētājs pēc sertifikācijas pārbaudījuma beigām ne vēlāk kā piecu darbdienu laikā iesniedz padomei atzinumu par kan­didātu sertifikācijas pārbaudījuma rezultātiem. Līdz ar to norma skaidri arī noteic, no kura brīža sākas termiņa tecējums.  Lai norma būtu nepārprotama, noteikumu projekta 1.16.apakšpunkts paredz, ka mediatoru sertifikātu paraksta un ar padomes zīmogu apzīmogo padomes priekšsēdētājs.  Lai sertifikācijas un atestācijas komisija varētu pieņemt lēmumu par mediatora sertifikāta pagarināšanu vai atteikumu pagarināt mediatora sertifikāta darbību mediatora sertifikāta darbības laikā, noteikumu projekta 1.17.apakšpunkts groza termiņu, kādā iesniedzams pieteikums sertificēta mediatora atestācijai, paredzot, ka sertificēts mediators ne vēlāk kā trīs mēnešus pirms sertifikāta darbības termiņa beigām, iesniedz padomei pieteikumu sertificēta mediatora atestācijai.  Lai sertifikācijas un atestācijas komisija, pamatojoties uz sertificēta mediatora atestācijas pieteikumu, varētu pieņemt lēmumu par mediatora sertifikāta pagarināšanu, vai atteikumu pagarināt mediatora sertifikāta darbību, sertifikācijas un atestācijas komisijai jāvērtē mediatora zināšanas un prasmes sertifikāta darbības periodā, līdz ar to noteikumu projekta 1.18.apakšpunkts uzskaita, kādi dokumenti pievienojami sertificēta mediatora atestācijas pieteikumam.  Ņemot vērā to, ka Ministru kabineta noteikumi Nr.433 neparedzēja kārtību, kādā padome informē sertificēto mediatoru par atļauju kārtot atestācijas pārbaudījumu, vai atteikumu kārtot atestācijas pārbaudījumu, noteikumu projekta 1.19.apakšpunkts papildina noteikumus ar jaunu 65.¹punktu, paredzot, ka padome izskata sertificēta mediatora pieteikumu un tam pievienotos dokumentus un mēneša laikā no pieteikuma saņemšanas dienas nosūta sertificētam mediatoram paziņojumu par atļauju kārtot atestācijas pārbaudījumu, vai atteikumu kārtot atestācijas pārbaudījumu.  Noteikumu projekta 71.punkts papildina Ministru kabineta noteikumus Nr.433 ar informāciju, kādā termiņā Sertificētu mediatoru padome organizē atestācijas pārbaudījumu, kā arī precizē kārtību, kādā sertificētam mediatoram paziņo par atestācijas pārbaudījumu.  Saskaņā ar Ministru kabineta 2014.gada 5.augusta noteikumu Nr.433 „Mediatoru sertifikācijas un atestācijas kārtība” 1.pielikumu mediatora sertifikācijas pārbaudījuma vērtējuma lapā tiek ierakstīti pārbaudījuma otrās un trešās daļas rezultāti, savukārt noteikumu projekts precizē minēto kārtību, paredzot, ka mediatora sertifikācijas pārbaudījuma otrajai un trešajai daļai ir atsevišķa vērtējuma lapa, tādējādi precizējot 1.pielikumu un papildinot Ministru kabineta 2014.gada 5.augusta noteikumus Nr.433 „Mediatoru sertifikācijas un atestācijas kārtība” ar 1.¹pielikumu.  Ņemot vērā to, ka saskaņā ar Mediācijas likuma pārejas noteikumu 5.punktu pirmā sertificētu mediatoru kopsapulce atbilstoši Mediācijas likuma 24.panta otrās daļas 2.punktam padomes locekļus ievēlēja 2014.gada 27.novembrī, pirmo sertificētu mediatoru pārbaudījumu saskaņā ar Mediācijas likuma pārejas noteikumu 4.punktu organizēja biedrība „Mediācijas padome”. Līdz ar to biedrība „Mediācijas padome” arī pieņēma lēmumu par mediatora sertifikāta izsniegšanu vai atteikumu izsniegt mediatora sertifikātu, kā arī pozitīva lēmuma gadījumā parakstīja mediatora sertifikātu. Ievērojot minēto, noteikumu projekts precizē mediatora sertifikāta paraugu (4.pielikumu), jo no 2014.gada 27.novembra saskaņā ar Mediācijas likuma 21.panta trešo daļu padome lemj par mediatora sertifikāta izsniegšanu, līdz ar to, arī tas ir padomes izsniegts un padomes priekšsēdētāja parakstīts sertifikāts. |
| 3. | Projekta izstrādē iesaistītās institūcijas | Padome. |
| 4. | Cita informācija | Nav. |

|  |  |  |
| --- | --- | --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** | | |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Persona, kas vēlas kļūt par sertificētu mediatoru, un sertificēti mediatori, kuriem saskaņā ar Ministru kabineta 2014.gada 5.augusta noteikumiem Nr.433 „Mediatoru sertifikācijas un atestācijas kārtība” izsniegtajiem mediatoru sertifikātiem beidzas darbības termiņš. |
| 2. | Tiesiskā regulējuma ietekme uz tautsaimniecību un administratīvo slogu | Sertificētam mediatoram, kam saskaņā ar Ministru kabineta 2014.gada 5.augusta noteikumiem Nr.433 „Mediatoru sertifikācijas un atestācijas kārtība” izsniegts sertifikāts un sertifikāta darbības termiņš tuvojas beigām, būs papildus minēto noteikumu 64.un 65.punktā noteiktajam jāiesniedz padomē pārskats par ne mazāk kā 15 mediācijas procesu novadīšanu iepriekšējā sertifikāta darbības laikā un apliecinājumu par mācību kursu noklausīšanos vismaz 100 akadēmisko stundu apmērā. |
| 3. | Administratīvo izmaksu monetārs novērtējums | Informācijas sniegšanas pienākuma radītās izmaksas jeb administratīvās izmaksas, kas:  **1**. **saistītas ar pienākumu iesniegt padomē pārskatu par ne mazāk kā 15 mediācijas procesu novadīšanu iepriekšējā sertifikāta darbības laikā**, proti, ar noteikumu projektu sertificētam mediatoram atestācijas nodrošināšanai papildus šobrīd spēkā esošajam regulējumam tiek noteikta prasība padomei adresētajam pieteikumam papildus pievienot pārskatu par ne mazāk kā 15 mediācijas procesu novadīšanu iepriekšējā sertifikāta darbības laikā. Pienākums padomē iesniegt šādu pārskatu kopā ar pieteikumu būs ikvienam sertificētam mediatoram, kurš pēc piecu gadu praktizēšanas (sertifikāta derīguma termiņš) vēlēsies turpināt darboties kā sertificēts mediators.  Claiks = 4,78 (vidējā darba samaksa stundā) x 8 (darba stundas) x 1 (pārskats par 15 novadītiem mediācijas procesiem) = 38,24 *euro*.  Cadministratīvās izmaksas = 0.075[[1]](#footnote-1) x 15 (A4 formāta izdrukas) = 1,13 *euro*.  Saskaņā ar noteikumu projektu pieteikumu sertificēta mediatora atestācijai  sertificētam mediatoram jāiesniedz ne vēlāk kā trīs mēnešus pirms sertifikāta darbības termiņa beigām, proti, vienu reizi ik pēc pieciem gadiem.  Subjektu skaitu, uz ko attiecas projektā paredzētās tiesības    iesniegt pieteikumu sertificēta mediatora atestācijai nav iespējams precīzi noteikt. Noteikumu projekta sākotnējās ietekmes novērtējuma ziņojuma (notācijas) sagatavošanas brīdī Latvijā mediatora sertifikāts izsniegts 24  personām. Taču nav iespējams prognozēt,  cik no šobrīd sertifikātu saņēmušajām personām 2020.gadā būs interese turpināt sniegt sertificēta mediatora pakalpojumus un cik personu nākotnē varētu kļūt par sertificētiem mediatoriem.  **2. saistītas ar pienākumu pieteikumam par sertificēta mediatora atestāciju pievienot apliecinājumu par apmācībām vismaz 100 akadēmisko stundu apmērā**– vidēji 3 A4 formāta kopiju izgatavošana.  Cadministratīvās izmaksas = 0.058[[2]](#footnote-2)*euro* x 2 (A4 formāta izdrukas) x 3 (A4 formāta kopijas) = 0,17*euro*.  Ņemot vērā, ka mediācijas apmācību pakalpojums ir komercdarbība, vidējās apmācību izmaksas personai, kas vēlas apgūt mediāciju, nav pieejamas, jo ir katras mediācijas biedrības komercnoslēpums. No publiski pieejamās informācijas var secināt, ka gan mediācijas pamatkursa saturs, gan ilgums, gan izmaksas dažādiem mediācijas pamatapmācību pakalpojuma sniedzējiem krasi atšķiras[[3]](#footnote-3), līdz ar ko nav iespējams noteikt precīzas vidējās izmaksas, kas radīsies personai, kura vēlas kandidēt uz sertificēta mediatora amatu un kurai nepieciešamas apmācības. |
| 4. | Cita informācija | Nav. |

|  |  |  |
| --- | --- | --- |
| **VI. Sabiedrības līdzdalība un komunikācijas aktivitātes** | | |
| 1. | Plānotās sabiedrības līdzdalības un komunikācijas aktivitātes saistībā ar projektu | Paziņojums par līdzdalības procesu publicēts 2015.gada 1.jūnijā Tieslietu ministrijas mājas lapā sadaļā “Sabiedrības līdzdalība”. Viedoklis lūgts līdz 2015.gada 16.jūnijam. |
| 2. | Sabiedrības līdzdalība projekta izstrādē | Noteikumu projekts izstrādāts sadarbībā ar padomi. |
| 3. | Sabiedrības līdzdalības rezultāti | Padomes priekšlikumi iestrādāti noteikumu projektā.  Sabiedrības līdzdalības procesā neviens viedoklis vai priekšlikums par noteikumu projektu Tieslietu ministrijā netika iesniegts. |
| 4. | Cita informācija | Nav. |

|  |  |  |
| --- | --- | --- |
| **VII. Tiesību akta projekta izpildes nodrošināšana un tās ietekme uz institūcijām** | | |
| 1. | Projekta izpildē iesaistītās institūcijas | Noteikumu projekta izpildi nodrošinās padome un Mediatoru sertifikācijas un atestācijas komisija. |
| 2. | Projekta izpildes ietekme uz pārvaldes funkcijām un institucionālo struktūru.  Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav. |

Anotācijas III; IV un V sadaļa – projekts šīs jomas neskar.

Iesniedzējs:

tieslietu ministrs Dzintars Rasnačs

31.08.2015. 11:26

1982

K.Bajāre-Grīnberga

67036775, Kintija.Bajare-Grinberga@tm.gov.lv

1. <http://www.copypro.lv/?sadala=cenas&sadala2=visas&sadalac=0> (skatīts 06.08.2015.) [↑](#footnote-ref-1)
2. <http://www.copypro.lv/?sadala=cenas&sadala2=visas&sadalac=0> (skatīts 06.08.2015.) [↑](#footnote-ref-2)
3. <http://www.niid.lv/niid_search/program/11223?qy=Juridisk%C4%81%20koled%C5%BEa>;

   <http://www.mediacija.lv/ADR/?Mediatoru_apm%C4%81c%C4%ABba:I_MODULIS> (skatīts 03.08.15) [↑](#footnote-ref-3)